**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

* 1. Perduoti Rokiškio rajono savivaldybės administracijai, kodas 188772248, buveinės adresas: Respublikos g. 94, Rokiškis, Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
	2. butą / patalpą – butą Nr.2, unikalus Nr. 7399-2004-1018:0002, esantį Plento g. 21-2, Didsodės k., Juodupės sen., Rokiškio r. sav., turto įsigijimo vertė 2022 m. liepos 31 d. – 1220,00 Eur, turto likutinė vertė 2022 m. liepos 31 d. – 1161,52 Eur, turto registravimo grupė – 1202100, turto finansavimo šaltinis – savivaldybės biudžeto lėšos;
	3. pastatą – meninio lavinimo centrą, unikalus Nr. 4400-0581-4818, esantį Vilniaus g. 6, Kamajuose, Rokiškio r. sav., turto įsigijimo vertė 2022 m. liepos 31 d. – 17444,39 Eur, turto likutinė vertė 2022 m. liepos 31 d. – 0,00 Eur, turto registravimo grupė – 2071001, turto finansavimo šaltinis – savivaldybės biudžeto lėšos;
	4. artezinį gręžinį, inventorinis Nr. KAMS-13080, statybos metai – 1967 m., esantį K. Šešelgio g. 9, Kamajuose, Rokiškio r. sav., turto įsigijimo vertė 2022 m. liepos 31 d. – 2957,02 Eur, turto likutinė vertė 2022 m. liepos 31 d. – 0,00 Eur, turto registravimo grupė – 1203100, turto finansavimo šaltinis – savivaldybės biudžeto lėšos.
	5. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono savivaldybės administracijai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis (toliau – Įstatymas), Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo (toliau - VSTVNDĮ) 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Remiantis Valstybės įmonės Registrų centro Nekilnojamojo turto registro duomenų bazės išrašais, nekilnojamąjį turtą patikėjimo teise valdo: 1.1 papunktyje – Rokiškio rajono savivaldybės administracijos Juodupės seniūnija, 1.2 papunktyje – Rokiškio rajono savivaldybės administracijos Kamajų seniūnija.

VSTVNDĮ 12 str. 2 d. nustatyta, kad „savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka. (...)“.

Lietuvos Respublikos vietos savivaldos įstatymo 31 str. 1 d. numatyta, jog seniūnijos gali būti šių formų: savivaldybės administracijos filialai; biudžetinės įstaigos.

Lietuvos Respublikos civilinio kodekso 2.53 str. 2 d. nurodyta, kad juridinio asmens filialas nėra juridinis asmuo.

Atsižvelgiant į aukščiau nurodytas teisės normas, tais atvejais, kai seniūnijos forma yra savivaldybės administracijos filialas, VSTVNDĮ 12 str. 2 d. neturi būti taikoma, nes seniūnija – savivaldybės administracijos filialas – nepatenka į šioje įstatymo normoje nustatytą patikėtinių sąrašą.

VSTVNDĮ rengėja LR Finansų ministerija, atsižvelgdama į nurodytą teisinį reglamentavimą, pateikė nuomonę, kad tuo atveju, kai seniūnija yra administracijos filialas, savivaldybės nuosavybės teise priklausantis nekilnojamasis turtas patikėjimo teise turėtų būti perduodamas savivaldybės administracijai, o ne seniūnijai.

Šiuo sprendimo projektu siūloma seniūnijų patikėjimo teise valdomą turtą perduoti Rokiškio rajono savivaldybės administracijai valdyti, naudoti ir disponuoti juo patikėjimo teise.

**Laukiami rezultatai.**

Atitiktis teisės aktų reikalavimams.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |